Sacrosancte ecclesie Sancti Vincentii que est infra muros Matisconum cui Ado episcopus preest. Ego Adalardus dono ad ipsam casam Dei, ad mensam fratrum, aliquid de rebus meis que sunt site in pago Lugdunensi, in villa que dicitur Curtis Waldonisca. He sunt mansi duo cum vinea et omnibus ibi pertinentibus, quamtumcumque in ipsa villa visus sum habere, quesitum et inquirendum, et servos supermanentes, Martinum cum uxore sua et infantibus illorum; omnes res sicut supra inserte sunt, ad ipsam casam Dei ad mensam fratrum dono, totum ad integrum, eo tenore dummodo vivo et filius meus Euvrardus in vita nostra teneamus, post nostrum amborum decessum, ad ipsam casam Dei perveniat, et faciant quicquid voluerint. Si quis calumniaverit, libram auri componat. S. Adalardi. S. Rotleni filii. S. Wicardi. S. Widonis. S. Geraldi. S. Duranni. S. Teuderici. Hactum est hoc regnante Conrado rege.